དེ་ཡང་སྤྱིར་དགོན་པ་ཟེར་བ་འདེ་ནི་བཤད་སྒྲུབ་གཉིས་སམ་ལུང་རྟོགས་ཀྱི་བསྟན་པ་ཟུང་འཛིན་སྐྱོང་སྤེལ་གསུམ་བྱེད་ས་ཞིག་ཡིན་ན་འགྲིག་གི་མ་གཏོགས།མི་གཅིག་གཉིས་ཤིག་གི་ཚོང་དང་ཁེ་ལས་གཉེར་ས་ལྟ་བུ་ཞིག་ཡིན་མི་འོས་པ་ནི་བསམ་ཤེས་ཀུན་གྱིས་ཤེས་གསལ་ལྟར་རོ།།འོ་ན་ང་ཚོའི་ཕ་དགོན་གྲགས་པ་ཅན་དེ་ཚོ་དེ་ལྟར་ཡིན་པ་ཡེ་ནས་མི་སྣང་ཞིང་།བདེ་བར་གཤེགས་པའི་བཤད་སྒྲུབ་ཟུང་དང་བོད་མིའི་སྤྱི་ཚོགས་ལ་ཕན་ཐོགས་རྡུལ་ཙམ་མེད་ན་རི་མགོ་ག་གེ་མོ་ཞིག་ན་རྒད་པོ་རྒད་མོ་འགའ་རེས་ཟ་ཉལ་འདུག་གསུམ་བྱེད་བསྡད་པ་ཙམ་ལས་གོ་རྒྱུ་གང་ཡང་མེད་པས་ཟ་ཉལ་ལ་དགའ་ཞིང་ལས་ལ་མི་བརྩོན་པའི་སྒྱིད་ལུག་ལེ་ལོ་ཅན་གྱི་ཇོ་སེར་མགོ་རིལ་ཚོ་ནི་སྤྱི་ཚོགས་འདིའི་ཁུར་བོ་དངོས་མ་ཞིག་ལས་གཞན་ཅི།